Meciuri de cinci stele în "optimile" Champions League. Barcelona – PSG, capul de afiş. Tabloul complet.
UEFA a tras la sorţi tabloul optimilor de finală din Champions League. Meciurile se vor disputa în februarie şi martie. Paris Saint-Germain – FC Barcelona este capul de afiş.
La Nyon s-au tras la sorţi meciurile din optimile de finală, din UEFA Champions League. Partidele se vor disputa pe 16-17 februarie / 23 – 24 februarie (tur) – 9-10 martie / 16-17 martie (retur), de la ora 22:00. Cu siguranţă, capul de afiş este partida dintre Paris Saint-Germain şi FC Barcelona. Favoritele competiţiei, precum Manchester City, Real Madrid sau Juventus întâlnesc adversari relativ uşori.